
Voorwoord 


Dit  is  met  genoeë  dat  die  feeskomitee  aan  vroeëre  predikante  van  die 
gemeente,  gemeentelede  en  belangstellendes  hierdie  gedenkblad  opdra. 
Die  doel  van  hierdie  uitgawe  is  om  aan  almal  wat  belang  het  by  Boksburg- 
gemeente  'n  kort  historiese  terugskou  van  hoogtepunte  in  die  verloop  van 
die  gemeente  se  bestaan  te  bied. 

In  hierdie  publikasie  kyk  ’n  goedgevestigde  en  steeds  groterwordende 
gemeente  graag  terug  in  die  verlede  om  die  liefde,  geloof,  diensvaardigheid 
en  volharding  van  hulle  voorgangers  dankbaar  in  herinnering  te  roep. 

Die  redakteur  spreek  sy  dank  en  waardering  uit  teenoor  ouderling  P.  Meyer 
vir  die  nalees  van  notuleboeke  en  die  versameling  van  feite  asook  almal  wat 
'n  bydrae  gelewer  het  om  die  historiese  terugskou  met  foto’s  toe  te  lig. 

Aan  God  wat  Sy  gemeente  hier  plaaslik  tot  stand  laat  kom  het  en  nog  steeds 
laat  groei,  kom  toe  die  lof  en  die  eer  en  die  dank. 


G.J.C.  Schoeman  - Redakteur. 
Boksburg  Junie  1982. 

Gelukwensing 

Ds.  G.P.J.  Grobler,  namens  al  die  vroeëre  oredikante  van  die  gemeente. 


Ds.  en  mev.  G.P.J.  Grobler-  31  Augustus  1946  tot  31  Julie  1953 

Dit  is  'n  groot  vreugde  om  die  Nederduitsch  Hervormde  Gemeente  van 
Boksburg  geluk  te  wens  met  die  herdenking  van  hulle  vyftigjarige  bestaan. 
’n  Hele  aantal  van  die  predikante  wat  daar  opgetree  en  gewoon  het,  is  nie 
meer  met  ons  nie.  Ons  roep  in  herinnering  di.  L.E.  Brandt,  M.M.  Grobler, 
prof.  H.P.  Wolmerans,  di.  W.F  H Huyzers  en  A.  Bierman. 

As  ons  van  Boksburg  moet  vertel  toe  ons  nog  daar  gewoon  het  (1946-1 953) 
en  van  sy  mense,  kan  ons  nie  anders  as  om  ’n  aantal  name  te  noem  as 
verteenwoordigers  van  hulle  almal  wat  dienswerk  in  die  gemeente  gedoen 
het  nie.  Byna  almal  het  nog  hulle  wortels  op  die  platteland  gehad  en  moes 
hulle  brood  onder  totaal  vreemde  omstandighede  verdien.  By  hulle  werk 
was  die  taal  Engels  en  dit  was  alleen  die  Kerk  en  skool  wat  behoudend  was. 
Manie  Kolver  was  skriba,  Jan  Nel  kassier,  Albert  Ford  en  later  Gert  Brits 
koster,  Stoffel  Marais  voorsitter  van  die  Finansiële  Kommissie,  Elsie  Botes  en 
mej.  Marais  by  die  N.H.S.V.,  Jannie  Rosslee  diaken,  Hendrik  van  der  Merwe, 
Chris  Schutte,  Johnny  Quinne  ouderlinge,  Martie  Scholtz  orreliste,  Philip 
Nell,  Paul  Meyer  en  Jannie  Botes.  Hierdie  en  nog  baie  ander  was  die 
gemeente. 

Wat  ’n  vreugde  om  almal  te  ken  en  om  met  hulle  te  kon  saamwerk.  Hulle 
liefde  vir  die  Kerk,  hulle  vriendskap,  hulle  hartlikheid  was  wonderlik.  Hulle 
het  ons  verdra  en  gedra  en  soveel  goeie  dae  geskenk  dat  ons  dit  nooit  kan 
vergeet  nie. 

Ons  het  saam  bruilofte  gevier,  fees  gevier,  saam  begrafnis  gehou.  So  het 
ons  saam  gelewe.  Om  deel  te  wees  van  die  Nederduitsch  Hervormde  Kerk 
is  vir  ons  nog  steeds  ’n  groot  genade  uit  die  hand  van  die  Heer. 

Ons  sê  dankie  vir  die  sewe  jaar  in  Boksburg  en  sê  geluk  vir  julle  vyftig  jaar. 

Dink  aan  die  Van  Riebeeckfees  waar  so  baie  van  ons  Gemeente  opgetree 
het,  bygestaan  deur  Tinie  Jansen,  dr.  Bezuidenhout,  dr.  Turton  en  hulle 
gesinne,  Martinus  Erasmus,  Hendrik  Willemse  en  andere. 

Ons  sê  nogeens  gelu.k  en  seën  vorentoe  word  die  gemeente  toegebid. 


Ds.  G.P.J.  Grobler. 

Oerwoudstrome. 

TZANEEN. 

29  Mei  1982 


Meegaande  foto  van  die  poskoets  voor  die  kerkgebou  is  geneem  tydens  die  Drie- 
eeu  Van  Riebeeckfees  in  1952.  Die  poskoets  met  ds.  G.P.J.  Grobler  as  ritmeester, 
mnre.  Badie  Badenhorst  en  Marthinus  Erasmus  as  drywers,  was  vanaf  Ohrigstad  op 
die  eerste  skof  op  pad  na  Kaapstad  waar  die  Van  Riebeeckfees  die  hoogtepunt 
bereik  het.  Op  Ohrigstad  het  dr.  D.  F.  Malan  nog  self  die  wiele  aan  die  rol  gesit  en 
op  19  Januarie  1952  is  die  geskiedkundige  foto  tydens  die  aankoms  op  Boksburg 
geneem.  Die  spore  wat  die  koets  en  perde  getrap  het,  is  tans  nog  te  sien  op  die 
sementblok  langs  die  kerkgeboú. 

Historiese  terugskou 


Onder  leiding  van  wyle  ds.  J.J.  Kuhn  het  die  Nederduitsch  Hervormde 
Gemeente  van  Germiston  op  24  Mei  1932  toestemming  verleen  tot  die 
afstigting  van  'n  nuwe  gemeente  in  Boksburg. 


Ds.  J.J.  Kuhn  was  een  van  die  eerste 
predikante  wat  deur  ons  Kerk  opgelei  is 
nog  voor  ons  eie  opleiding  aan  die  T.U.K. 
ontstaan  het. 


Die  eerste  Kerkraadsvergadering  is  dan  ook  op  15  Junie  1932  in  die  Kerk- 
saal  in  Agtstestraat,  Boksburg-Noord  gehou.  Vanaf  15  Junie  1932  tot  Mei 
1937  is  die  gemeente  nog  bearbei  deur  wyle  ds.  J.J.  Kuhn,  die  konsulent 
van  Boksburg,  maar  predikant  van  Germiston  gemeente. 

Die  eerste  leraar  van  die  gemeente  was  wyle  dr.  H.P.  Wolmarans  wat  vanaf 
Mei  1937  tot  Mei  1938  in  die  bediening  gestaan  het,  maar  terselfdertyd  ook 
as  lektor  aan  die  Teologiese  Fakulteit  te  Pretoria  opgetree  het. 

Wyle  prof.  en  mev.  H.P.  Wolmarans  was  dle  eerste  predikantspaar  van 
Boksburg-gemeente. 

Prof.  er  mev.  J.P.  Oberholzer 
1954  - 1956 


Wyle  ds.  P.W.A.  Bierman  en  gesin 
1957  - 1966 

Prof.  S.J.  Botha  en  gesin 
1970  - 1972 

Ds.  N.J.J.  van  Rensburg 
1973-  1977 


Ds.  G.v.R.  Els  en  gesin 
1978-  1980 


8 


Ds.  en  mev.  G.J.C.  Schoeman  - 
huidige  predikantspaar  van  die  gemeente 


Na  dr.  Wolmarans  se  vertrek  is  die  gemeente  deur  die  volgende  predikante 
bearbei:- 


Wyle  ds.P.J.  Smit 

Wyle  ds.  W.F.H.  Huyzers 

Ds.  G.P.J.  Grobler 

Prof.  J.P.  Oberholzer 

Wyle  ds.  P.W.A.  Bierman 

Ds.  L.A.  Nel 

Prof.  S.J.  Botha 

Ds.  N.J.  van  Rensburg 

Ds.  G.v.R.  Els 

Ds.  G.J.C.  Schoeman 


18  Augustus  1939  tot  21  Junie  1942 
1 0 Oktober  1 942  tot  31  Maart  1 946 
31  Augustus  1946  tot  31  Julie  1953 
3 Januarie  1954  tot  15  November  1956 

12  November  1957  tot  16  November  1966 
5 Augustus  1967  tot  26  Oktober  1969 

13  September  1970  tot  25  Junie  1972 
Desember  1973  tot  31  Julie  1977 

15  Januarie  1978  tot  30  November  1980 
28  Junie  1981  tot  op  datum 


Statistieke  wat  die  groei  van  die  gemeente  aantoon:- 

Aan  die  einde  van  1933  het  'n  sensusopname  getoon  dat  die  sieletal  in  die 
gemeente  306  was  en  die  aantal  belydende  lidmate  136. 


Die  volgende  statistieke  spreek  vanself:- 


lidmatetal 

belydende  lidmate 

1940 

700 

344 

1950 

1255 

735 

1960 

1611 

925 

1968 

1944 

1321 

Na  die  afstigting  van  die  gemeentes  Parkrand  en  Witfield :— 


1969 

1183 

764 

1973 

1305 

876 

1976 

911 

596 

1981 

1076 

735 

Die  Dorkasvereniging,  tans  die  Nederduitsch  Hervormde  Sustersvereni- 
ging,  is  in  1933  met  9 lede  gestig. 


Die  jongeliedevereniging,  tans  die  Jeugvereniging  is  op  13  Maart  1940 
gestig. 

' M.  Oberholzer,  F.  v.d.Westhuizen. 
Inlas:  Mev.  E.  Botes. 


’n  Poging  van  Boksburg-gemeente  om  in  1939  in  kombinasie  met  Een- 
dracht-gemeente  te  gaan  het  misluk,  maar  in  Augustus  1939  het  Boksburg 
met  Springs  gekombineer  en  is  wyle  ds.  P.J.  Smit  as  predikant  van  die 
kombinasie  bevestig.  Hierdie  kombinasie  is  egter  twee  jaar  later  beëindig 
waarop  ’n  kombinasie  met  Benoni  gevolg  het.  Laasgenoemde  kombinasie 
het  net  tot  1945  geduur. 


Ds.  P.J.  Smit  en  gesin  1939  - 1942 
Paul  Smitstraat  in  Boksburg-Noord  is  na  ds.  P.J.  Smit  vernoem 


“Onderlinge  twis,  versuim  om  gekollekteerde  bydraes  in  te  betaal  en  toe- 
passing  van  die  tug  het  vooruitgang  gestrem  maar  nie  gestuit  nie"  is  in  die 
notule  opgeteken. 

Hoewel  elke  lidmaat  sy  of  haar  deel  bygedra  het  tot  die  opbou  van  die 
gemeente,  is  daar  tog  sommiges  wat  uitgesonder  behoort  te  word.  In  die 
notule  word  gemeld  dat  mej.  Martie  Scholtz  se  suster  op  30  Augustus  1933 
diens  aanvaar  het  as  orreliste  teen  'n  betaling  van  “tien  sjielings”  (d.i.  R1) 
per  maand  as  honorarium.  Gedurende  die  daaropvolgende  jare  is  sy  afge- 
los  deur  ander  persone.  Op  6 Maart  1946  is  mej.  Martie  Scholtz  aangestel 
en  sy  dien  tans  nog  ononderbroke  as  orreliste. 


11 


Mej . Martie  Scholtz 

Sy  is  vanjaar  reeds 
35  jaar  lank  orreliste 
van  die  gemeente 


Ouderling  J.A.P.  Nel  was  die  eerste  skriba-kassier.  Sy  dogter  is'tans  nog  ’n 
lidmaat  van  die  gemeente.  Ander  name  wat  eervol  vermeld  kan  word  vir 
hulle  onbaatsugtige  diens  is,  wyle  M.A.  Oberholzer,  wie  se  eggenote  tans 
ook  nog  lidmaat  is,  H.J.  van  der  Merwe,  J.H.  Grobler,  C.G.  Schutte,  wyle  J.J. 
Botha,  C.J.  Badenhorst  - vader  van  ds.  Stoffel  Badenhorst,  wyle  J.M.J.  de 
Wet  - vader  van  ds.  Jannie  de  Wet,  en  wie  se  eggenote  tans  nog  lidmaat  is, 
H.J.P.  van  Aswegen,  H.B.  Crous,  N.C.  Willemse,  I.  Kolver,  Jan  Horn,  M.J. 
Erasmus,  F.G.  Terblanche  en  andere. 


Die  huidige  koster,  oudi  H.J.  v.d.Merwe  Hy  dien  sedert  Januarie  1948  as  ouderling 
en  sedert  1961  onafgebroke  as  koster 

J2eberïmttó  Herbortnïie  (gemeente,  Pofeátmrg, 

19434944. 

Boonste  fíy:  M.J.  Erasmus,  C.J.  Schutte,  J.J.  fíosleë,  S.W.  Liebenberg,  M.J.  Cronje,  W.J.  Fourie,  C.J.  Coertze,  W.K. 
v.d.Merwe,  J.G.  Vermaak,  J.S.  Horn,  C.F.  Brits,  J.A.  Horn,  J.  Grobler. 

Onderste  fíy:  C.G.  Schutte,  W.J.  v.d.Berg,  A.C.  Jordaan,  I.J.  Smlt,  Ds.  W.F.H.  Huyzers,  W.J.  Dreyer, 

M.A.  Oberholzer,  A.E.  Ford,  P.J.  Koekemoer,  J.J.  Botha,  I.  Kolver. 


Tydens  die  viering  van  die  vyf-en-twintigjarige  bestaan  van  die  gemeente 
het  wyle  prof.  H.P.  Wolmarans,  wyle  ds.  W.F.H.  Huyzers,  di.  G.J.J.  Roos  en 
G.P.J.  Grobler  die  eredienste  gelei. 

Die  afstigting  van  gemeentes  Parkrand  en  Witfield  het  in  Augustus  1966 
onder  bespreking  gekom,  en  in  Februarie  1969  ’n  werklikheid  geword.  Tans 
word  daaraan  gedink  om  ook  in  die  noordelike  wyke  'n  nuwe  gemeente  af  te 
stig.  Op  'n  gemeentevergadering  wat  op  Sondag  20  Junie  1982  na  afloop 
van  die  oggenderediens  gehou  is,  is  besluit  om  grond  vir  hierdie  doel  aan 
te  koop  teen  die  bedrag  van  R15  000.  Dit  is  geleë  in  die  Atlasville-gebied. 

Die  beginjare  van  die  gemeente  was  gekenmerk  deur  swaar  finansiële 
laste,  want  die  groot  depressie  het  nog  swaar  op  die  skouers  van  die 
Afrikaner  gedruk. 

Die  traktement  van  wyle  dr.  H.P.  Wolmarans  was  R400  per  jaar.  Aan  die 
destydse  koster  is  “twee  stukke  seep,  een  of  twee  skropborsels  en  een 
stoffer  per  jaar”  voorsien  om  die  kerksaal  skoon  te  hou. 

Die  eerste  finansiële  verslag  oor  'n  tydperk  van  7 maande  toon  ’n  inkomste 
van  R392  en  ’n  uitgawe  van  R220.  Gedurende  1937  het  die  inkomste 
gestyg  tot  R1  210. 


Die  ou  pastorie  wat  in  Tiendestraat.  Boksburg-Noord  geleë  was. 

Die  kerksaal  in  Agtstestraat,  Boksburg-Noord  was  ’n  bruidskat  van  die 
gemeente  Germiston.  Dit  is  in  1944  verkoop  vir  die  bedrag  van  R1  500  aan 
die  Gereformeerde  Gemeente  van  Boksburg. 

In  1938  is  vier  standplase  in  Tiendestraat,  Boksburg-Noord  vir  R550  aange- 
koop.  ’n  Pastorie  is  in  1939  teen  koste  van  R3  030  daarop  gebou. 

In  1940  word  twee  standplase  in  Championstraat  teen  ’n  bedrag  van  R390 
gekoop.  Op  7 November  1942  is  besluit  om  op  hierdie  twee  standplase  ’n 
kerkgebou  op  te  rig.  Die  hoeksteenlegging  het  op  3 Julie  1943  plaasgevind 
en  die  inwyding  van  die  kerkgebou  op  19  Februarie  1944.  Die  koste  ver- 
bonde  aan  die  kerkbouprojek  was  R15  647,17. 

Die  standplaas  ten  suide  van  die  kerkgebou  is  deur  die  N.H.S.V.  aange- 
koop.  Op  hierdie  standplaas  is  die  kerksaal  in  1979  teen  ’n  koste  van 
R57  221  opgerig. 


Wyle  ds.  W.F.H.  Huyzers 
1942-  1946 

Op  8 Februarie  1964  is  besluit  om  drie  standplase  direk  langs  die  kerkge- 
bou  aan  die  westekant  aan  te  koop  ten  bedrae  van  R3  500.  Die  huidige 
pastorie  is  daarop  gebou  en  die  totale  koste  verbonde  aan  hierdie  boupro- 
jek  was  R23  000.  Later  is  die  ou  predikantstandplaas  en  pastorie  teen  'n 
bedrag  van  R10  400  van  die  hand  gesit. 

In  1956  het  die  gemeente  besluit  om  ’n  standplaas  asook  ’n  kerksaal  in 
Witfield  aan  te  koop.  R680  en  R2  400  is  onderskeidelik  daarvoor  betaal.  Dit 
is  later  weer  verkoop  om  die  ou  kerkgebou  van  die  N.G.  gemeente  Witfield 
aan  te  koop. 

Op  28  Januarie  1956  is  aan  die  kerkraad  gerapporteer  dat  alle  skulde  van 
die  gemeente  op  daardie  stadium  gedelg  is. 

Alhoewel  die  aankoop  van  eiendom  gewoonlik  baie  teenstand  ondervind 
het,  het  dit  tog  later  geblyk  goeie  beleggings  te  wees.  Al  die  eiendomme 
van  die  gemeente  is  tans  vir  die  totale  bedrag  van  R436  000  verseker.  Dit 
sluit  onder  andere  in  ’n  orreltjie  wat  nog  aan  prof.  J.H.J.A.  Greyvenstein, 
eerste  teologiese  professor  van  die  Kerk,  behoort  het.  Die  orreltjie  is  des- 
tyds  by  die  afstigting  van  Boksburg-gemeente  vir  die  bedrag  van  R80 
aangekoop  en  is  nog  op  die  galery  in  die  kerk  te  sien.  Die  huidige  orrel  wat 
tans  in  gebruik  is,  is  teen  ’n  koste  van  R5  000  geïstalleer. 


Die  hoeksteen  van  die  Kerkgebou  wat  op  3 Julie  1943  deur  wyle  ds.  W.F.H. 

Huyzers  gelê  is. 


16 


Neíi.  ÏÏjmt.  (ifntpi'ntr,  Inksburg 


DIE  FEESTELIKE  INWYDING 

van  ons  MOLLER-PYPORREL  vind  plaas  op 
30  OKTOBER  1948,  om  7.45  nm.,  in  die  KERKGEBOU 

(Jb\a  volgende  Iree  ondcr  rt'ieer  bp  die  utlvoenng  op  : 

W.  3.  JJ.  JL,im  (redej 
Wnr.  W.  WalLLer, 

%.  SeUle,  Wnr.  3bij{  man  en  andere  aan  die  Orref 
U ii  OdartefiL 


Dle  ultnodiging  na  die  ingebruikneming  van  die  orrel  op  30  Oktober  1948. 


Die  groei,  lewe  en  vooruitgang  van  ’n  gemeente  kan  nie  gemeet  word  aan 
die  maatstaf  van  wêreldse  besittings  nie.  Die  geestelike  sukses  lê  ook  nie  in 
die  beoordeling  van  die  mens  nie.  Die  groeikrag  van  die  saad  wat  gesaai  is, 
lê  in  die  Hoëre  Hand  wat  deur  die  jare  Sy  seënde  hand  oor  Boksburg- 
gemeente  gehou  het.  Veel  is  gedoen  en  veel  is  bereik.  Aan  Hom,  ons  Heer 
en  Meester,  al  die  dank  en  waardering. 

Oudl.  P.  Meyer 

Boksburg 
Januarie  1982 

